
PëR MIRATIMIN E PROJEKTIT “PRODHIMI DHE SHPëRNDARJA E DOKUMENTIT Të IDENTITETIT DHE Të PASAPORTAVE ELEKTRONIKE Të SHTETASVE SHqiPTARë” DHE PëR NJë SHTESë FONDi Në BUXHETIN E VITIT 2007, 
MIRATUAR PëR MINISTRINë E BRENDSHME

Në mbështetje të nenit 100 të Kushtetutës, të nenit 8 të ligjit nr.8952, datë 10.10.2002 “Për dokumentin e identitetit të shtetasve shqiptarë”, të pikave 4, shkronja “a”, e 5 të nenit 19 të ligjit nr.8950, datë 10.10.2002 “Për gjendjen civile”, të ndryshuar, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, dhe të ligjit nr.9645, datë 27.11.2006 “Për Buxhetin e Shtetit të vitit 2007”, me propozimin e Ministrit të Brendshëm, Këshilli i Ministrave 

VENDOSI: 

1. Miratimin e projektit “Prodhimi dhe shpërndarja e dokumentit të identitetit dhe të pasaportave elektronike të shtetasve shqiptarë”, sipas aneksit, që i bashkëlidhet këtij vendimi. 
2.  Ministrisë  së  Brendshme,  në  buxhetin  e  miratuar për vitin 2007, t’i shtohet fondi prej 2 027 000 000 (dy miliardë e njëzet e shtatë milionë) lekësh, për prodhimin e dokumentit të identitetit të shtetasve shqiptarë. 
3. Ky fond të përballohet nga fondi rezervë i Këshillit të Ministrave. 
4. Ngarkohen Ministri i Brendshëm dhe Ministri i Financave për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

